Արամայիս Սարգսյան (դերասան)

Արամայիս Բաբկենի Սարգսյան (Մայիս Սարգսյան, ), հայ դերասան, ՀՀ արվեստի վաստակավոր գործիչ (2009)։ Վանաձորի Հովհաննես Աբելյանի անվան դրամատիկական թատրոնի դերասան։

Կենսագրություն 
Արամայիս Սարգսյանը ծնվել է Կիրովականում։ 4-րդ դասարանում խաղացել է իր առաջին դերը՝ Հովհաննես Թումանյանի «Անուշ» ստեղծագործության մեջ կերտելով Մոսիի դերը։ 1963 թվականին եղել է Կիրովականի նորաբաց Պատանի հանդիսատեսի թատրոնի դերասան։ 1966 թվականին ընդունվել է Երևանի պետական համալսարանի պատմության ֆակուլտետի ժուռնալիստիկայի բաժին, սակայն երկու ամիս անց հեռացվել է վատ վարքի պատճառով։ 1969-1971 թվականներին սովորել է Մոսկվայի օտար լեզուների ինստիտուտի հեռակա բաժնում՝ միաժամանակ աշխատելով լամպերի գործարանում։ 1971 թվականին ընդունվել է Երևանի գեղարվեստա-թատերական ինստիտուտ, սովորելուն զուգընթաց աշխատել Հայէլեկտրոգործարանում։

Գրետա Մեջլումյանի և Վրույր Հարությունյանի հետ ստեղծել է «Բոհեմ» կամերային թատրոնը և հանդիսանում է նրա հիմնադիր և գեղարվեստական ղեկավարը։

Ֆիլմեր 
 «Գնչու Ազա», 1987
 «Անապատ», 1991
 «Որտե՞ղ էիր, մարդ աստծո», 1992
 «Ծովահենների իշխանություն», 1994
 «Ղարաբաղյան անավարտ օրագիր», 1995
 «Հերոստրատ», 2002
 «Շեմ», 2002

Պարգևներ 
 ՀՀ մշակույթի նախարարության ոսկե մեդալ, 2017
 ՀՀ արվեստի վաստակավոր գործիչ, 2009

Ծանոթագրություններ 

ՀՀ արվեստի վաստակավոր գործիչներ
Հայ դերասաններ
Հայ ռեժիսորներ